Bakonybél Községi Önkormányzat Képviselő-testülete    4/2016. (I.15.) önkormányzati rendelete az avar és kerti hulladékok égetésének helyi szabályairól
Bakonybél Községi Önkormányzat Képviselő-testülete a környezet védelmének általános szabályairól szóló 1995. évi LIII. törvény 46. § (1) bekezdés c) pontjában kapott felhatalmazás alapján, az 1-5. § tekintetében a környezet védelmének általános szabályairól szóló 1995. évi LIII. törvény 48. § (4) b) pontjában kapott felhatalmazás alapján, a 6. § (3) bekezdés tekintetében a közigazgatási hatósági eljárás és szolgáltatás általános szabályairól szóló 2004. évi CXL. törvény 19. § (2) bekezdésében kapott felhatalmazás alapján, a 9. § tekintetében környezet védelmének általános szabályairól szóló 1995. évi LIII. törvény 58. § (1) bekezdésében kapott felhatalmazás alapján,

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva,

a Fejár Megyei Kormányhivatal Környezetvédelmi és Természetvédelmi Főosztály véleménye alapján a következőket rendeli el:

1. § (1)   Avar és kerti hulladék ártalmatlanításáról elsősorban komposztálással kell gondoskodni.

(2)   Avar és kerti hulladékok égetésére csak akkor kerülhet sor, – kivéve, ha az adott területen az égetést a rendelet megtiltja - amikor kezelésük az (1) bekezdésben meghatározott módon nem végezhető el.

(3)   Az égetés szeptember 1. és április 30. között lehetséges, hétköznapokon 9.00 óra és 18.00 óra között, szombaton 9.00 óra és 12.00 óra között. 

2. §  (1)  Tilos égetni:

a. kisfeszültségű (0,4 kV), középfeszültségű (11-35 kV), nagyfeszültségű vezetékek (≥120 kV) alatt,

b. távközlési vezetékek alatt,

c. véderdők és helyi védelem alatti területeken,

d. földbe helyezett közművek felett a védőtávolságon belül.

(2)   A község közterületein az avar és kerti hulladékok égetése egész évben tilos.

(3) Tilos az avar és kerti hulladék égetése ünnepnapokon és vasárnap a község teljes közigazgatási területén.

(4)   Tilos az égetés szociális-, egészségügyi-, köznevelési-, kulturális- és sport intézmények 50 méteres körzetében – függetlenül a fenntartó személyétől –, azok működési ideje alatt.

3. §  (1)   Az avart és a kerti hulladékot az ingatlanon csak kialakított tűzrakó helyen lehet elégetni, oly módon, hogy az emberi egészséget, vagyoni és személyi biztonságot ne veszélyeztesse, a környezetet pedig ne károsítsa.

(2)  Az elégetendő avart és kerti hulladékot előzetesen szárítani kell és az eltüzelés csak folyamatosan, kis adagokban történhet.

(3)   Nagy mennyiségű füstöt kibocsátó anyagot égetni tilos. Túlzott füst-, illetve koromképződés esetén a tüzet azonnal el kell oltani és a levegőszennyezést megszüntetni.

(4)  A tűz őrzéséről és veszély esetében annak eloltásáról az égetést végző köteles gondoskodni. Az égetés helyszínén megszerelt kerti locsolótömlőt, vagy legalább 50 l vizet edényben, vagy 1 db vizsgálati tűzoltásra alkalmas tűzoltó készüléket kell készenlétben tartani. Ezen felül lapátot, ásót, vasvillát vagy egyéb kézi szerszámot kell az égetés helyszínén készenlétben tartani, amellyel a tűz terjedése megakadályozható.

Az égetés befejezésével a tüzet el kell oltani, és a parázslást – vízzel, földtakarással, kéziszerszámokkal – meg kell szüntetni.

(5)  A szabadban tüzet, vagy üzemeltett tüzelőberendezést őrizetlenül hagyni tilos.

(6)   Az erdők védelmében elrendelt országos, megyei vagy területi tűzgyújtási tilalom esetén a település teljes közigazgatási területén tilos a tűzgyújtás és égetés szabadtéren, amely ilyen esetben a kijelölt tűzrakóhelyekre is kiterjed.

4. §  (1)   Az égetendő avar és kerti hulladék kommunális és ipari eredetű hulladékkal, műanyaggal, gumival, vegyszerrel, veszélyes anyagokat tartalmazó hulladékokkal, állati eredetű hulladékokkal és egyéb veszélyes hulladékkal nem keveredhet.

 (2)   Külterületen, lábon álló növényzet, tarló égetése tilos, valamint a növénytermesztéssel összefüggésben keletkezett hulladék helyben történő égetése tilos.

5. §  (1)   Egyedi fűtéssel rendelkező lakóházakban a szakszerviz által karbantartott tüzelőberendezésekben csak erre a berendezésre engedélyezett tüzelőanyagot szabad égetni.

1. A tüzelőanyag ipari hulladékot, műanyagot, gumit, vegyszert, festékmaradékot, veszélyes anyagokat tartalmazó hulladékot, állati eredetű hulladékot, egyéb veszélyes hulladékot nem tartalmazhat.
6. §        Ez a rendelet a kihirdetését követő napon lép hatályba.

